SVOA- JTS กอดคอกันวิ่งกระฉูด! รับข่าวร่วมทุนมูลค่าหลายพันล้าน
SVOA- JTS กอดคอกันวิ่งกระฉูด! รับข่าวร่วมทุนมูลค่าหลายพันล้าน 
6 ก.ค. 2558

แหล่งข่าวรายหนึ่งเปิดเผยว่า มีกระแสข่าวว่าบริษัท จัสมิน เทเลคอม ซิสเต็มส์ จำกัด (มหาชน) หรือ JTS ผู้ดำเนินุรกิจหมวดธุรกิจเทคโนโลยีสารสนเทศและการสื่อสาร กลุ่มอุตสาหกรรมเทคโนโลยี กำลังอยู่ในช่วงเตรียมการร่วมทุนพันธมิตรกลุ่มสหวิริยาหรือ บริษัท เอสวีโอเอ จำกัด (มหาชน) หรือ SVOA 
โดยเป็นการเข้ารับงานวางระบบโทรคมนาคมให้กับบริษัทขนาดใหญ่ที่สิงคโปร์  ซึ่งก่อนหน้านี้ SVOA ได้งานรักษาระบบที่สิงคโปร์  แล้วมีการนำพันธมิตร JTS เข้าไปรับงานวางระบบให้เอกชน  มูลค่าหลายพันล้านบาท 
“ถ้าได้งานนี้กำไรน่าจะโตขึ้นมาเยอะ และให้ premium ราคาสูงขึ้นได้อีก” แหล่งข่าวกล่าว
ด้านราคาหุ้น SVOA ณ เวลา 15.30 น.อยู่ที่ 1.67 บาท ปรับตัวขึ้น 0.09 บาทหรือ 5.70% มูลค่าซื้อขาย 50 ล้านบาท
ราคาหุ้น JTS ณ เวลา 15.30 น.อยู่ที่ 1.51 บาท ปรับตัวขึ้น 0.17 บาทหรือ 12.69% มูลค่าซื้อขาย 51.19 ล้านบาท